
М О Д Е Л   У Г О B О Р А
УПУТСТВО

Овај модел уговора представља садржину уговора који ће бити закључен са понуђачем коме је додељен уговор. 

Потребно је да се привредни субјекти упознају са датом садржином Модела уговора и уколико су сагласни са истим, о томе се изјашњавају на Порталу приликом сачињавања понуде.

Уколико понуђач без оправданих разлога одбије да закључи уговор о јавној набавци, након што му је уговор додељен, Наручилац може изрећи негативну рефренцу и реализовати достављено средство обезбеђења за озбиљност понуде.

МОДЕЛ УГОBОРА О ФИНАНСИЈСКОМ ЛИЗИНГУ
Закључен између уговорних страна:
1. ______________________________________________ (назив привредног друштва) са седиштем у _______________ (место и адреса) које заступа ________________________ (име и презиме и својство) (даље: Давалац лизинга) и 

2. Јавно комунално предузеће Градско саобраћајно предузеће "Београд", Кнегиње Љубице 29, матични број 07022662 које заступа в.д. директора Зоран Шарац, дипл.инжењер саобраћаја (даље: Прималац лизинга), 

I ОСНОВНЕ ОДРЕДБЕ

Предмет уговора 

Члан 1. 

Овим уговором Давалац лизинга преноси на Примаоца лизинга овлашћење држања и коришћења следеће покретне ствари: 1 (ЈЕДНОГ) новог аутобуса/зглобног аутобуса, марка__________, тип_________, број шасије____________, број мотора___________, година производње____________, снага мотора ____________. (даље: предмет лизинга). 

Техничка спецификација и детаљан опис предмета лизинга дати су у Конкурсној докуметацији и Понуди који су саставни део овог уговора. 

Право својине Даваоца лизинга
Члан 2.
Давалац лизинга има право својине на предмету лизинга, које је стекао на основу уговора закљученог са _______________ _____________________________________________________________________________ (пословно име привредног друштва - испоручиоца) у (даље овај став не попуњавати)_______________ дана _______________ године (даље: Уговор о испоруци). 

Уговор о испоруци предмета лизинга број ________ је закључен  дана __.__.2024. године у свему према захтевима Примаоца лизинга из Конкурсне документације и усвојеној понуди. 

Лизинг накнада

Члан 3.
Бруто набавна вредност предмета лизинга износи _______________ динара / евра, у складу са Уговором о испоруци.

Нето набавна вредност предмета лизинга износи _______________ динара / евра, у складу са Уговором о испоруци.

Прималац лизинга се обавезује да ће, на дан примопредаје возила,  Даваоцу лизинга платити учешће од 20% у висини _____________________ динара / евра  (___________________________________________________ словима)  нето вредности са финансирањем ПДВ-а, у динарској противвредности према средњем курсу Народне банке Србије на дан плаћања (уколико је вредност дата у еврима), као и све трошкове које је Давалац лизинга имао у вези са обрадом захтева Примаоца лизинга за финансијски лизинг и то у износу од _____________________ динара / евра. 

Укупан износ рата накнаде за држање и коришћење предмета лизинга (даље: лизинг накнада) износи _______________ динара / ЕУР - о.

Појединачна рата лизинг накнаде износи _______________ динара/ЕУР - о.

Прималац лизинга се обавезује да лизинг накнаду исплати у 72 месечне рате, у складу са Обрачуном лизинг накнаде и других трошкова који настају закључењем овог уговора и Планом отплате, који су саставни делови овог уговора, с тим да прва рата доспева у року од _____ дана од дана испоруке предмета лизинга.

Прималац лизинга се обавезује да месечне рате из става 4. овог члана плаћа редовно у складу с Планом отплате, у року од _____ дана од дана доспећа појединачне рате утврђеног у том плану и то без посебно испостављеног рачуна, по средњем курсу Народне банке Србије на дан плаћања (уколико је вредност дата у еврима).

Ако Прималац лизинга превремено уплати месечну рату, Давалац лизинга износ уплаћене рате неће вратити, нити ће на њега плаћати или обрачунавати камату која би могла да послужи за умањење будућих обавеза Примаоца лизинга.

Рок на који је уговор закључен

Члан 4.
Уговор престаје да важи исплатом последње лизинг рате.                                                                              
Право откупа

Члан 5.
Искључиви и једини власник предмета лизинга за све време трајања Уговора о финансијском лизингу је Давалац лизинга, док Прималац лизинга на основу уговора не стиче право својине, нити искључиво право државине предмета лизинга.

Прималац лизинга не може да стекне право својине на предмету лизинга на основу плаћених лизинг рата, нити на основу придржаја (ретенција). Прималац лизинга је држалац и корисник предмета лизинга само на уговорено време.

По истеку рока на који је закључен овај Уговор, а након уредне уплате последње рате и свих претходних уговорених лизинг рата из Уговора о финансијском лизингу и Плана отплате, као и свих других трошкова, Прималац лизинга стиче право да предложи Даваоцу лизинга да му одобри откуп предметa лизинга по цени преостале вредности предмета лизинга Уговора о финансијском лизингу (откупна цена) од ____________________, уз цену опције од _______________________, уз обавезу Примаоца лизинга да у целини сноси све трошкове и порезе који проистичу из таквог преноса права својине. 
Прималац лизинга је у обавези да о својој намери, да откупи предмет лизинга, обавести Даваоца лизинга најкасније 30 (тридесет) дана пре истека времена на који је Уговор закључен.

2. ПРАВА И ОБАВЕЗЕ ПРИМАОЦА ЛИЗИНГА
Преузимање предмета лизинга
Члан 6.
Прималац лизинга је дужан да од испоручиоца преузме предмет лизинга, на локацији Примаоца лизинга, у Београду, у складу са Уговором о испоруци у року од  ______________ (уписати рок испоруке) календарских дана рачунајући од дана ступања на снагу  Уговора о испоруци.

Преузимање предмета лизинга констатује се потписивањем Записника о примопредаји предмета лизинга. Записник потписују Испоручилац, Прималац и Давалац лизинга. Записник о примопредаји садржи назив и седиште испоручиоца, Даваоца и Примаоца лизинга, прецизно одређење предмета лизинга, број уговора о лизингу по коме се испорука врши, као и датум и место испоруке.

Након потписивања Записника о примопредаји, целокупна одговорност за предмет лизинга прелази на Примаоца лизинга.

Прималац лизинга има право да обустави исплату месечних рата лизинг накнаде, све до момента преузимања предмета лизинга, у складу са овим уговором и Уговором о испоруци.

Коришћење предмета лизинга
Члан 7.
Прималац лизинга је дужан да користи предмет лизинга с пажњом доброг привредника, у складу са овим уговором, упутствима произвођача и наменом предмета лизинга.

Ако Прималац лизинга предмет лизинга не користи у складу са ставом 1. овог члана, одговара за штету проузроковану коришћењем предмета лизинга, без обзира на то да ли је непосредно користио предмет лизинга или је то учинило друго лице по његовом налогу или лице којем је Прималац лизинга омогућио коришћење предмета лизинга.

Прималац лизинга може дати предмет лизинга на држање или коришћење трећем лицу само уз претходну сагласност Даваоца лизинга.

Прималац лизинга не може предузимати радње које за последицу могу имати отуђење или било који други вид угрожавања права својине Даваоца лизинга.

Одржавање предмета лизинга
Члан 8.
Комплетно одржавање возила у трајању од __ године рачунајући од дана потписивања Записника о примопредаји предмета лизинга регулисано је Уговором о купопродаји број ___ од __.__.2024. године.

Након истека рока из претходног става, за време важења уговора, Прималац лизинга је дужан да одржава предмет лизинга у исправном стању и да врши све потребне поправке искључиво у сервису испоручиоца или овлашћених сервисера. Прималац лизинга дужан је да користи (уграђује) само оригиналне резервне делове предмета лизинга.

Прималац лизинга одговара за штету насталу неодржавањем предмета лизинга у исправном стању, односно вршењем поправки изван овлашћених сервиса и коришћењем неоригиналних резервних делова.

Одговорност Примаоца лизинга за штету
Члан 9.
Након преузимања предмета лизинга, Прималац лизинга, током трајања овог уговора, одговара за штету причињену трећим лицима употребом предмета лизинга и дужан је да је надокнади.

Ризик случајне пропасти или оштећења предмета лизинга
Члан 10.
Након преузимања предмета лизинга, ризик за случајну пропаст или оштећење предмета лизинга прелази на Примаоца лизинга. 
Инструменти обезбеђења плаћања
Члан 11.
Прималац лизинга је дужан да у моменту закључења уговора преда Даваоцу лизинга 2 бланко соло менице, с меничним овлашћењем, и копију овереног захтева за регистрацију менице (захтев оверен од стране пословне банке Примаоца лизинга). 

Ако Прималац лизинга не испуни своје доспеле обавезе из овог уговора, Давалац лизинга одобрава Примаоцу лизинга накнадни рок од 3 (три) дана од дана обавештења о том одобравању.

Ако Прималац лизинга ни у накнадном року из става 2. овог члана не испуни своје доспеле обавезе, Давалац лизинга је овлашћен да, без посебне сагласности или приговора Примаоца лизинга, примљену меницу попуни до висине доспелих потраживања и трошкова и на основу њих изврши наплату.

Прималац лизинга је дужан да у случају промене лица овлашћеног за заступање, односно лица која су овлашћена за располагање средствима са текућег рачуна, Даваоцу лизинга достави нове менице - најкасније у року од 3 (три) дана од дана те промене, као и картон депонованих потписа.

Давалац лизинга је дужан да неискоришћене примљене менице врати Примаоцу лизинга у року од 7 (седам) дана од дана престанка овог уговора.
Обавеза осигурања
Члан 12.
Прималац лизинга се обавезује да на дан преузимања предмета лизинга (примопредаје возила) има закључен уговор о осигурању код једне од осигуравајућих компанија и то следећа осигурања:

Обавезно осигурање од одговорности, потпуно каско осигурање које ће покривати све случајеве и ризике предвиђене и дефинисане условима осигуравача.

Искључиво право одређивања осигуравајућег друштва код којих ће бити осигуран предмет лизинга, као и висину и обим заштите из осигурања има Прималац лизинга.

Прималац лизинга сноси све трошкове осигурања.

Наступање осигураног случаја
Члан 13.
Ако наступи осигурани случај који је у вези са ризицима из члана 12. овог уговора, Прималац лизинга је дужан да без одлагања пријави штету осигуравачу, у складу са условима осигурања, као и да копију пријаве штете достави Даваоцу лизинга.

Када осигуравач процени евентуалну штету на предмету лизинга као тоталну, Давалац лизинга преузима контакт са осигуравачем и предузима све радње неопходне за наплату ове штете, о чему без одлагања извештава Примаоца лизинга ради уређивања њиховог односа у вези са том штетом. Даном обавештења Примаоца лизинга о насталој тоталној штети на предмету лизинга, престаје обавеза Примаоца лизинга на плаћање лизинг накнаде по наведеном основу.

Ако настане делимична штета на предмету лизинга, записник о процени штете потписују осигуравач и Давалац лизинга, а Прималац лизинга може преузети предмет лизинга по извршеној поправци (репарацији).

Ако штета не буде надокнађена из осигурања из било ког разлога, Прималац лизинга је дужан да Даваоцу лизинга исплати укупну штету и надокнади све додатне трошкове, односно да о свом трошку врати предмет лизинга у првобитно стање. У том случају, Давалац и Прималац предмета лизинга  ће одредити стручна лица које ће проценити висину настале штете, коју је, заједно с додатним трошковима, Прималац лизинга дужан да уплати на рачун Даваоца лизинга - у року од 3 (три) дана од дана достављања писменог обавештења о процењеној штети. 

Давалац лизинга може инструменте обезбеђења плаћања из члана 11. овог уговора употребити и ради наплате штете и трошкова из става 4. овог члана.

Омогућавање контроле и обавештавање Даваоца лизинга
Члан 14.
Прималац лизинга је дужан да за време трајања овог уговора Даваоцу лизинга омогући, на његов захтев, контролу стања и коришћења предмета лизинга, као и да га обавештава о свим променама на предмету лизинга.

Прималац лизинга је дужан да Даваоцу лизинга, на његов захтев, достави податке о свом имовинском стању (извештај о бонитету с билансом стања и билансом успеха, извештај овлашћеног ревизора и друго).

Прималац лизинга је дужан да Даваоца лизинга обавештава о свакој промени свог седишта и лица овлашћеног за заступање (за правно лице).

Превремена отплата
Члан 15.
Пре истека рока на који је уговор закључен, Прималац лизинга може Даваоцу лизинга да исплати укупни износ уговорених рата.

Прималац лизинга је дужан да Даваоца лизинга обавести о намери превремене отплате из става 1. овог члана најкасније 90 дана пре дана те отплате.

Трошкови превремене отплате преостале лизинг накнаде обрачунавају се у вредности од _____% неамортизоване вредности предмета лизинга.

Регистрација уговора о лизингу
Члан 16.
Давалац лизинга је дужан да захтев за упис закљученог уговора у Регистар финансијског лизинга који се води код Агенције за привредне регистре поднесе у року од 7 (седам) дана од дана испоруке предмета лизинга, а захтев за упис измене и допуне података о овом уговору, као и брисање података из регистра, у року од 7 (седам) дана од момента наступања чињенице које су ту измену и допуну, односно брисање података условиле. 
Прималац лизинга сноси све трошкове уписа/брисање из става 1. овог члана.

3. ПРАВА И ОБАВЕЗЕ ДАВАОЦА ЛИЗИНГА
Усклађивање месечних лизинг рата
Члан 17.
Давалац лизинга, за време важења уговора не може мењати елеменате Обрачуна лизинг накнаде и других трошкова који настају закључењем овог уговора.
Промена вредности уговорене каматне стопе, односно промена висине лизинг накнаде, за време важења уговора није дозвољена.
Заштита у случају стечаја Примаоца лизинга
Члан 18.
У случају стечаја Примаоца лизинга, Давалац лизинга има право на издвајање предмета лизинга (излучно право) из стечајне масе Примаоца лизинга, у складу са законом којим се уређује стечајни поступак.

Прималац лизинга дужан је да без одлагања обавести Даваоца лизинга о покретању стечајног или ликвидационог поступка.

Право преноса својине
Члан 19.
Давалац лизинга може пренети право својине на предмету лизинга на треће лице.

У случају преноса из става 1. овог члана, треће лице ступа на место Даваоца лизинга у свим правима и обавезама утврђеним овим уговором. 
Обавештавање Примаоца лизинга
Члан 20.
Давалац лизинга је дужан да без одлагања обавести Примаоца лизинга о свакој промени адресе, броја рачуна, као и других података значајним за извршење обавеза Примаоца лизинга утврђеним овим уговором.

Гаранција за испуњење уговорних обавеза
Члан 21.
У складу са уговором о испоруци број _______ од __.__.2024. године из члана 2. овог уговора Давалац лизинга односно Испоручилац предмета лизинга доставили су Примаоцу предмета лизинга банкарску гаранцију пословне банке за испуњење уговорних обавеза у висини од 5% од укупне вредности предмета лизинга без ПДВ-а са роком важења минимум 30 дана дужим од дана истека рока за коначну испоруку аутобуса, који је дат у понуди и наведен у члану 6. овог уговора а која је неопозива, без приговора, безусловна и платива на први позив.

Прималац лизинга се обавезује да неактивирану банкарску гаранцију из става 1. овог члана врати 
Даваоцу лизинга одмах након потписивања Записника о примопредаји предмета лизинга за последње испоручено возило и достављања средства обезбеђења за отклањање недостатака за последње испоручено возило.
Члан 22.
Банкарска гаранција пословне банке за испуњење уговорних обавеза активира се:

· уколико се технички детаљи на испорученим аутобусима разликују у односу на Технички опис понуђених аутобуса, који представља обавезни део понуде 

· уколико Давалац лизинга или Испоручилац предмета лизинга не испуни све остале обавезе које проистичу из његове понуде за предметну јавну набавку и овог уговора;

· ако Испоручилац предмета лизинга прекорачи рок испоруке предмета лизинга за више од 5 дана.

Члан 23.
У случају доцње са испуњењем обавеза из члана 6. овог уговора, уговорне стране сагласно утврђују уговорну казну за износ од 1% по дану кашњења од јединичне цене возила без ПДВ-а, а највише до 5% од јединичне цене возила без ПДВ-а, коју Прималац може наплатити од Даваоца лизинга или Испоручиоца.
Наплата уговорне казне ни у ком случају не утиче на право Примаоца лизинга да наплати банкарску гаранцију за испуњење уговорних обавеза, из члана 21. овог уговора и захтева надокнаду претрпљене штете.
Уговорну казну прималац лизинга може да наплати из достављеног средстава обезбеђења из члана 21. овог Уговора, о чему је дужан претходно обавестити Даваоца лизинга. 
Обавештење може бити отпослато писаним путем, електронском поштом или факсом.
Гаранција за отклањање недостатака у гарантном року
Члан 24.
Испоручилац предмета лизинга или Давалац лизинга се обавезује да, на дан примопредаје возила, преда Примаоцу лизинга банкарску гаранцију пословне банке за отклањање недостатака у гарантном року у висини од 5% од вредности возила без ПДВ-а која мора да траје најмање 30 дана дуже од уговореног гарантног рока (на цело возило) који је дат у понуди која чини саставни део овог уговора, која мора бити неопозива, без приговора, безусловна и платива на први позив.

Гаранција пословне банке за отклањање недостатака у гарантном року активира се у случају да Испоручилац предмета лизинга не поступи у складу са одредбама члана 25. Уговора.

Испоручилац предмета лизинга или Давалац лизинга се обавезује да у случају да првоиздата банкарска гаранција не покрива уговорени гарантни период, пре истека исте, достави под истим условима, нову банкарску гаранцију или продужетак (анекс) првоиздате банкарске гаранције, у висини од 5% од уговорене вредности возила без ПДВ-а. 
4. ОДГОВОРНОСТ ЗА МАТЕРИЈАЛНЕ И ПРАВНЕ НЕДОСТАТКЕ ПРЕДМЕТА ЛИЗИНГА

Одговорност за материјалне недостатке

Члан 25.
За материјалне недостатке предмета лизинга и исправно функционисање истог у току гарантног периода, Примаоцу лизинга одговарају Давалац и Испоручилац предмета лизинга, у складу са Уговором о испоруци. 

Уколико Испоручилац не отклони материјалне недостатке и недостатке који се појаве у току гарантног рока (на цело возило) на начин и у року који је дефинисан Уговором о испоруци, а који не може бити дужи од 15 (петнаест) радних дана од дана пријема обавештења, Прималац лизинга има право да наплати гаранцију из члана 24. уговора. 
Уколико Испоручилац не отклони материјалне недостатке на начин и у року који је дефинисан Уговором о испоруци, Прималац лизинга има право да испуњење ове обавезе захтева од Даваоца лизинга у року који не може бити дужи од 5 (пет) радних дана рачунајући од дана пријема обавештења од стране Примаоца лизинга. 
Уколико ни Давалац лизинга не испуни своју обавезу из претходног става овог члана, Прималац предмета лизинга има право да обустави исплату лизинг накнаде до момента отклањања недостатака.
По испуњењу обавезе из овог члана од стране Испоручиоца или Даваоца лизинга, Давалац лизинга има право да захтева плаћање лизинг накнаде, с тим што се иста не може обрачунавати за период обуставе. Сходно томе уговор о лизингу ће бити продужен за онолико дана колико је трајала обустава плаћања. 
Поред наплате средства обезбеђења за отклањање недостатака у гарантном року, Прималац лизинга има право да од Испоручиоца, после 20 (двадесет) радних дана, односно након истека рока за отклањање недостатака у гарантном року, захтева исплату новчаних пенала у износу од 350 Еур -о нето дневно по возилу (у динарској противвредности према средњем курсу Народне банке Србије на дан плаћања). 
Испоручилац је дужан да исплату наведеног износа изврши у року од 8 дана од дана испостављања фактуре.

Одговорност за правне недостатке

Члан 26.
Давалац лизинга одговара Примаоцу лизинга ако на предмету лизинга постоји право трећег лица које искључује, умањује или ограничава државину Примаоца лизинга, а о чијем постојању Прималац лизинга није био обавештен писаним путем, нити се писмено сагласио да преузме предмет лизинга оптерећен тим правом.

Ако је Прималац лизинга у тренутку закључења овог уговора знао за могућност да предмет лизинга буде одузет или да његова неометана државина буде смањена или ограничена, нема право на накнаду штете, ако предмет лизинга буде одузет или државина Примаоца лизинга буде смањена или ограничена.

Прималац лизинга је дужан да обавести Даваоца лизинга у случају сазнања да постоји претензија трећег лица на било које право које искључује, умањује или ограничава неометану државину Примаоца лизинга на предмету лизинга и да позове Даваоца лизинга да у разумном року ослободи предмет лизинга од права или претензије трећег лица.

Члан 27.
Прималац лизинга има право да се позове на одговорност Даваоца лизинга за правне недостатке предмета лизинга и кад је без обавештавања Даваоца лизинга и без спора признао основано право трећег лица.

Ако је у случају из става 1. овог члана Прималац лизинга исплатио трећем лицу одређени износ да би одустао од свог права, Давалац лизинга се може ослободити своје одговорности ако накнади Примаоцу лизинга исплаћени износ, као и накнаду за претрпљену штету.

Члан 28.
Давалац лизинга током трајања овог уговора не може предузети ниједну фактичку или правну радњу којом се искључује, ограничава или умањује неометана државина Примаоца лизинга на предмету лизинга.

5. РАСКИД УГОВОРА

Једнострани раскид Даваоца лизинга

Члан 29.
Давалац лизинга може једнострано раскинути уговор ако Прималац лизинга:

1) задоцни са исплатом прве рате лизинг накнаде,

2) не измири пореске и друге обавезе у вези са предметом лизинга током трајања овог уговора,

3) не исплати две или више рата лизинг накнаде,

4) не преузме предмет лизинга у складу са одредбама овог уговора и Уговора о испоруци,

5) не користи предмет лизинга с пажњом доброг привредника, или у складу са уговором, односно наменом предмета лизинга,

6) не осигура предмет лизинга, односно не плаћа редовно премије осигурања,

7) без претходне писмене сагласности Даваоца лизинга, омогући државину или коришћење предмета лизинга трећим лицима,

8) не плати друге трошкове Даваоца лизинга, у складу са одредбама овог уговора.

Обавештење у случају раскида 

Члан 30.
О раскиду уговора доставља се препорученим писмом обавештење другој уговорној страни на адресу означену у овом уговору, односно ако је дошло до промене адресе, на адресу о којој је, у складу са овим уговором, обавештена уговорна страна која раскида уговор. 

Доказом да је друга уговорна страна примила писмено обавештење о раскиду уговора сматраће се извештај о уручењу писменог обавештења.
Право повраћаја предмета лизинга

Члан 31.
Ако наступи раскид уговора услед ситуација наведених у члану 29. овог уговора, Давалац лизинга има право на повраћај предмета лизинга, а Прималац лизинга је дужан да Даваоцу лизинга омогући неометани приступ и преузимање предмета лизинга.

Место, време и услове враћања предмета лизинга одређује Давалац лизинга.

При враћању предмета лизинга странке ће саставити записник којим се утврђује право стање предмета лизинга.

6. ПРЕЛАЗНЕ И ЗАВРШНЕ ОДРЕДБЕ

Престанак Примаоца лизинга

Члан 32.
Ако Прималац лизинга који је правно лице престане да постоји, његова права и обавезе прелазе на правног следбеника тог лица.

Примена Закона о финансијском лизингу

Члан 33.
На све што овим уговором није регулисано примењиваће се одредбе закона којим се уређује финансијски лизинг.

Решавање спорова

Члан 34.
Уговорне стране ће настојати да спорове решавају споразумно. 

У случају спора, надлежан је суд према седишту Примаоца лизинга.

Правно дејство

Члан 35.
Овај уговор производи правно дејство даном потписивања уговора од стране овлашћених лица обе уговорне стране.

Овај уговор је сачињен у 4 (четири) истоветна примерка, од којих 1 (један) примерак задржава Давалац лизинга, а Прималац лизинга 3 (три) примерка.
          ДАВАЛАЦ ЛИЗИНГА





ПРИМАЛАЦ ЛИЗИНГА

 ____________________________
                                    ______________________________

  
· Обрачун лизинг накнаде и других трошкова који настају закључењем уговора о финансијском лизингу
· План отплате финансијског лизинга
· Конкурсна документација за јавну набавку добара: Куповина нових ВОЗИЛА ЗА ПРЕВОЗ ПУТНИКА, број ВНД-83/24
· Понуда понуђача у јавној набавци број ВНД-​​83/24
М О Д Е Л   У Г О B О Р А  O   К У П О П Р О Д А Ј И 

ЗА ДОБРА И УСЛУГЕ КОЈE НЕ ЧИНЕ ПРЕДМЕТ УГОВОРА О ФИНАНСИЈСКОМ ЛИЗИНГУ (дијагностички уређаји и опрема, комплетно одржавање возила и обука Кадрова Купца)
(у даљем тексту: Уговор о купопродаји)
Закључен између уговорних страна:
1. _______________________________________​​_________________, (назив - навести пуно пословно име или скраћени назив из одговарајућег регистра) и седиште Продавца), ПИБ _____________, матични број _____________, које заступа генерални директор/директор __________________________ (име и презиме генералог директора/директора), (у даљем тексту: Продавац), с једне стране 
Продавац наступа да Подизвођачем ____________________________ (назив и седиште подизвођача)

	...................................................................

...................................................................

..................................................................


	(назив понуђача из групе лица)

(назив понуђача из групе лица)

(назив понуђача из групе лица)


и

2. Јавно комунално предузеће Градско саобраћајно предузеће "Београд", Београд, Кнегиње Љубице 29, ПИБ 100049398, матични број 07022662, које заступа в.д. директора Зоран Шарац, дипл.инжењер саобраћаја (у даљем тексту: Купац), с друге стране.
ПРЕДМЕТ УГОВОРА: Набавка добара: КУПОВИНА НОВИХ ЗГЛОБНИХ АУТОБУСА ПУТЕМ ФИНАНСИЈСКОГ ЛИЗИНГА (дијагностички уређаји и опрема, комплетно одржавање возила и обука Кадрова Купца), (партије ____), у свему према захтеву Купца из конкурсне документације број ВНД-83/24 и усвојеној понуди Продавца.
Члан 1.
Након спроведеног поступка за доделу уговора о јавној набавци, уговорне стране сагласно утврђују услове под којима се Продавац обавезује да испоручи предметне дијагностичке уређаје и опрему, врши комплетно одржавање возила као и изврши обуке кадрова Купца, а Купац да преузме и плати добра и пратеће услуге које чине предмет овог Уговора, по цени из усвојене понуде Продавца код Купца заведеној под бројем XIV-___/__ од __.__.2024. године, у свему према техничким условима предмета јавне набавке (техничка спецификација) која чини саставни део конкурсне документације Купца број ВНД-__/24 од __.__.2024. године и овим Уговором.
Образац понуде који генерише Портал, Образац структуре понуђене цене и техничке карактеристике (спецификација) из конкурсне документације чине саставни део овог Уговора.
Члан 2.
Продавац је у обавези да испоруку дијагностичких уређаја и опреме софтвера изврши најкасније уз испоруку првог лота.
Продавац је у обавези да обезбеди неопходну литературу и изврши обуке кадрова Купца,                       у свему према Плану обуке на следећи начин:

Обуку кадрова Купца за управљање аутобусима Продавац је у обавези да изврши у року од 10 дана након испоруке првог аутобуса о чему ће бити сачињен Записник о извршеној обуци за управљање аутобусима.

Обуку кадрова Купца за сервисирање и поправљање аутобуса Продавац је у обавези да изврши у року од 10 дана након испоруке првог аутобуса о чему ће бити сачињен Записник о извршеној обуци за сервисирање и поправљање аутобуса.
Обуку кадрова Купца за гарантне услове , Продавац је у обавези да изврши у року од 10 дана након испоруке првог аутобуса о чему ће бити сачињен Записник о извршеној обуци за гарантне услове.
Документацију о руковању и одржавању возила Продавац је у обавези да Купцу достави најкасније са испоруком првoг аутобуса о чему ће бити сачињен Записник о примопредаји документације о руковању и одржавању возила. Уз ову документацију Продавац доставља и упутство за употребу елемената за вучу, као и поступак вуче.

Напред наведене Записника обе уговорне стране су у обавези да сачине и потпишу на начин како је горе наведено у којима морају бити таксативно наведени подаци, да је обука извршена, да је свим учесницима издато уверење о успешно савладаној обуци, а који морају бити у сагласности са планом обуке који је Продавац доставио у понуди.

Члан 3.

Примопредаја дијагностичких уређаја и опреме као и извршење обуке кадрова Купца сматра се извршеним када Купац и Продавац потпишу следеће Записнике и то:

  -Записник о примопредаји дијагностичких уређаја и опреме;
-Записник о извршеној обуци за управљање аутобусима; 

-Записник о извршеној обуци за сервисирање и поправљање аутобуса; 

-Записник о извршеној обуци за гарантне услове;
-Записник о примопредаји документације о руковању и одржавању возила;

Купац ће по закључењу уговора образовати Комисију која ће бити задужена за примопредају уговорених добара и израду горе наведених Записника а које су у обавези потписати представнци обе уговорне стране, као доказ да је примопредаја уговорених добара и услуга обуке извршена у свему према уговореном. Продавац је у обавези да наведене Записнике достави Купцу уз фактуру за плаћање, на начин како је регулисано чланом 7. овог уговора.

Члан 4.

Продавац се обавезује да испоруку добара, одржавање возила и обуке, који чине предмет овог уговора, изврши у уговореном периоду и по јединичним ценама, а према усвојеној понуди Продавца код Купца заведеној под бројем XIV-__/__ од __.__.2024. године:

 (комплетна табела уговорених добара и услуга из обрасца структуре понуђене цене биће унета у уговор приликом закључења уговора).
Укупна вредност уговора, без укљученог ПДВ-а износи ________________ динара, а са укљученим ПДВ-ом износи _____________________ динара.

Продавац ће испоручити добра на паритeту локација Купца, са урачунатим свим зависним трошковима и ризицима који су у вези са допремањем уговорених добара до места испоруке. 
Сви трошкови падају на терет Продавца.
Члан 5.  

Све цене из овог уговора су фиксне и не могу се усклађивати до коначне реализације Уговора.

Члан 6.
Продавац се обавезује да на име гаранције за испуњење уговорних обавеза у року од 10 дана од дана закључења уговора, Купцу преда: једну банкарску гаранцију за испуњење уговорних обавеза, која је неопозива, без приговора, безусловна и платива на први позив, на износ од 5% од укупно уговорене вредности без ПДВ-а из члана 4. овог уговора, са роком важења минимум 30 дана дуже од дана истека рока важења уговора, и која мора бити наплатива у ситуацијама дефинисаним овим Уговором. 
Продавац се обавезује да у случају да првоиздата банкарска гаранција не покрива уговорени период, пре истека исте, достави под истим условима, нову банкарску гаранцију или продужетак (анекс) првоиздате банкарске гаранције, у висини од 5% од укупно уговорене вредности без ПДВ-а из члана 4. овог уговора. 

Продавац се обавезује да у случају да гаранција буде делимично наплаћена, достави под истим условима, нову банкарску гаранцију у висини од 5% нереализованог износа уговора без ПДВ-а.
Рок за достављање нове банкарске гаранције је 7 дана од дана добијања писаног позива Купца за доставу исте.
Све трошкове добијања, продужења и активирања гаранције сноси Продавац.

Купац има право да наплати банкарску гаранцију за испуњење уговорних обавеза у ситуацијама када продавац не поштује уговорне обавезе на начин и у року који је уговорен, као што је: неиспорука, нерешавање рекламација у уговореном року, неизвршење услуге обуке кадрова Купца, неизвршење услуге одржавања возила, неотклањање недостатака у гарантном року, ангажовање подизвођача супротно одредбама 161.ЗЈН, као и било које друго непоступање на које се Продавац обавезао.

Купац неће наплатити банкарску гаранцију за испуњење уговорних обавеза у ситуацијама када је до кашњења у испоруци дошло услед наступања околности (виша сила) које онемогућавају Произвођача добра да испоручи уговорено добро у уговореном року, о чему Продавац доставља доказ издат од стране Произвођача добра, или наступања других објективних околности које су наступиле после закључења уговора (настале независно од воље Продавца), а које су онемогућиле Продавца да изврши обавезе одређене овим уговором, на начин и у роковима који су уговорени, а које Продавац није никако могао избећи, отклонити, предвидети, о чему Продавац мора да достави доказ.

Уколико не наступе горе наведене околности, Купац је дужан да након истека рока важности гаранције, без одлагања, Продавцу врати банкарску гаранцију.

Члан 7.
Купац се обавезује да плаћање изврши на следећи начин:
- вредност за дијагностичке уређаје и опрему - у року од 45 дана од дана достављања исправне фактуре Купцу на плаћање, а по извршеној примопредаји уговорених добара и потписивању обе уговорне стране Записника о примопредаји из члана 3. овог уговора.

- вредност за извршену услугу обуке Кадрова - у року од 45 дана од дана достављања исправне фактуре Купцу на плаћање, а по извршеној обуци и потписивању обе уговорне стране свих предвиђених Записника из члана 3. овог уговора.

- вредност за комплетно одржавање возила - у року од 20 дана од дана достављања исправне фактуре Купцу на плаћање, а након потписивања Записника о примопредаји за свако возило појединачно. Плаћање ће се вршити за сваку годину одржавања појединачно.
Члан 8.

У случају да Продавац својом кривицом не испоручи добра/не изврши обуку кадрова Купца у року из члана 2. уговора, сагласан је да му Купац обрачуна и наплати уговорну казну у висини од 1 % од укупно уговорене вредности неиспоручених добара/неизвршење услуге обуке кадрова Купца из чл. 4 овог Уговора за сваки дан закашњења, с тим да укупна вредност уговорне казне не пређе износ од 5% уговорене вредности.

Купац има право да услед задоцњења у испуњењу уговорене обавезе или неиспуњењу обавезе, захтева наплату уговорне казне, без обавештења Продавца о задржавању тог права.

Право Kупца на наплату уговорне казне не утиче на право Купца да захтева накнаду штете.
Члан 9.

Продавац се обавезује да у периоду трајања гаранције врши комплетно одржавање возила, рачунајући од дана потписивања Записника о примопредаји аутобуса за свако возило појединачно.

Продавац је дужан да приступи интервенцији на локацији Купца или овлашћеног сервиса у року од најдуже 24 часа од пријема позива Купца, односно пријема возила у овлашћени сервис. 

Продавац се обавезује да поправи било који дефект настао због неадекватног конструкционог решења производње или материјала у току гарантног периода као и ван њега, без одлагања и без надокнаде.

Продавац је дужан да надокнади сваку штету насталу због дефекта компоненте у току гарантног рока.

Купац врши сервисирање испоручених возила по достављеном плану одржавања Продавца у гарантном року, у сервисном простору овлашћеног сервисера од стране произвођача возила.

Продавац има обавезу да о свом трошку обезбеди све потребне пречистаче и флуиде који су потребни за редовно сервисирање по технологији одржавања која је дата у прилогу понуде Продавца, а обавља се закључно са првом заменом уља у мотору.
Продавац за време трајања гарантног периода има обавезу да врши редовне, као и ванредне периодичне прегледе на захтев Купца, свих система на возилима и отклони сваки уочени недостатак.

Продавац за време трајања гарантног периода има обавезу да организује редовно и ванредно одржавање и поправке возила, као и редовне и ванредне прегледе возила на тај начин да сваког дана обезбеди минималну техничку исправност возила од 93% испоручених возила. У случају мање излазности возила од минимално захтеване (93%), примениће се наплата времена проведеног ван експлоатације у току дневног одржавања возила у износу од 350 EUR нето дневно за свако возило ван захтеване техничке исправности возила.

Возила која долазе на редовно сервисно одржавање, тј. редован периодични сервисни преглед неће се рачунати као технички неисправна возила, те као таква неће улазити у обрачун минималне захтеване исправности возила (93%).

Продавац мора да обезбеди листе одобрених мазива, радних течности и пречистача, као и саветодавну помоћ путем мобилне или стабилне телефонске линије, као и сопствену сервисну службу 24 часа, за изузетне случајеве изненадних отказа на возилима, укључујући и проблеме приликом експлоатације возила.

У току гарантног периода, Изабрани понуђач је дужан да обезбеди доступност сопствене сервисне службе на локацији Купца (максимално 4 локације) сваким даном у складу са потребама и условима експлоатације.

Приликом отказа возила током експлоатације на било којој линији на којој саобраћа ЈКП ГСП Београд, Изабрани понуђач је у обавези да најкасније у року од 2 часа изађе на терен и отклони недостатке, односно да у случају да то није могуће на локацији отказа, о свом трошку организује транспорт возила до саобраћајног погона коме возило припада или до локације сопственог сервиса (до локације где је неисправност могуће отклонити). Ово се не односи на оштећења која су проузрокована последицом судара који је настао приликом експлоатације кривицом Купца.
За делове, компоненте и склопове које су замењени у оквиру ових гаранција, гарантни услови се примењују почев од датума када су делови, компоненте и склопови уграђени па до истека укупне гаранције на возило.

У току гарантног периода, Продавац је у обавези да исправност и одржавање инсталација проверава најмање једном годишње, о чему доставља писани Извештај Купцу. Трошкове сервисирања сноси Продавац.

У случају неоснованог активирања система, Продавац је дужан да изврши замену активираног дела система новим, без надокнаде.

Продавац одговара Купцу за евентуалну штету која за Купца или трећа лица настане неисправношћу предметних добара.
Члан 10.

Квантитативни и квалитативни пријем добара врши се на локацији коју Купац одреди, у Београду.

Евентуалне рекламације на квалитет (видљиви недостаци) и квантитет Купац је дужан саопштити Продавцу одмах по пријему добара, а рекламацију за скривене недостатке Купац је дужан Продавцу саопштити без одлагања, одмах по сазнању за исту. 

Примопредаја уговорених добара и извршење обуке кадрова биће потврђени потписивањем Записника на начин како је регулисано чланом 3. овог уговора а у роковима дефинисаним у члану 2. овог уговора.

Уколико испоручена добра из претходног става имају недостатке, исти ће бити констатовани у Записнику о недостацима, када ће Продавац бити у обавези да исте отклони у што је могуће краћем року који не може бити дужи од 7 дана. 

Даном потписивања Записника од стране Комисије у коме нису констатовани недостаци или којим је констатовано отклањање недостатака сматраће се даном испоруке.
Члан 11.
Продавац се обавезује да ће уговорена добра испоручити Купцу у уговореном квалитету.

Испоручена добра морају бити нова и морају да испуњавају стандарде у погледу безбедоносно-техничких карактеристика и захтева који су прописани за добра која су предмет овог уговора.

Испоручена добра, морају бити у свему према захтеваним техничким условима из садржаја конкурсне документације Купца.

Продавац је обавезан да у било ком тренутку испоруке и након извршене испоруке, на захтев Купца, Купцу достави доказ о пореклу испоручених добара. У циљу провере порекла испоручених добара увозног порекла Купац задржава право да од Продавцa захтева да достави Пакинг листу и Царинску исправу.

Члан 12.
Овај уговор ступа на снагу даном потписивања обе уговорне стране.

Овај уговор се закључује на период од 36 месеци или до испуњења финансијске вредности, зависно од тога шта пре наступи.

Купац и Продавац могу пре истека важности овог Уговора, а услед повећања обима предмета набавке, сагласном изјавом воља закључити Анекс уговора, без спровођења поступка јавне набавке, с тим да вредност повећаног обима не може прећи више од 10% вредности овог Уговора, при чему укупна вредност повећања уговора не може да буде већа од 15.000.000,00 динара. 

Купац може дозволити промену рока испоруке, гарантног рока и других битних елемената Уговора из објективних разлога који нису постојали у тренутку закључења уговора, нити су их уговорне стране могле предвидети, отклонити, нити избећи. 
Обавезе из овог уговора, које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.
Члан 13.

Сви спорови из овог Уговора решаваће се првенствено споразумно.

У случају да спор не може бити решен на начин из претходног става овог члана, за његово решавање надлежан је Привредни суд у Београду.
Члан 14.

Промене овог Уговора важиће уколико су сачињене у писменој форми, уз обострану сагласност уговорних страна, о чему ће бити сачињен Анекс Уговора.
Члан 15.

За све што није обухваћено овим Уговором примењиваће се Закон о облигационим односима, као и други прописи који регулишу ову материју.

Члан 16.

Овај Уговор је сачињен у 4 (четири) истоветна примерка, од којих Продавац задржава 1 (један), 

а Купац 3 (три) примерка.

	ЗА ПРОДАВЦА

____________________
	
	ЗА КУПЦА

_________________________

